wickkiey/tamil-wikipedia-chunked huggingface dataset:
# மெனோக்கியோ

## வரலாறு

இவரது பெற்றோர் சுவானே, மெனேகா என்போராவர். சண்டையிட்டதற்காக நகரை விட்டுக் கடத்தப்பட்டிருந்த இரண்டு ஆண்டுகள் தவிர இவர் இத்தாலியில் உள்ள மொன்டரியாலே என்னும் நகரிலேயே வாழ்ந்துவந்தார். இவர் வாசிக்கக் கற்றுக்கொண்டு, மதம், வரலாறு என்பன தொடர்பான சமகால நூல்கள் பலவற்றை வாசித்தார். இவற்றில் இருந்து, தனது மதம் சார்ந்த கருத்துக்களை வளர்த்துக்கொண்டார். இவரது கருத்துக்கள் அக்காலத்துக் கத்தோலிக்கப் பழமையியத்தில் இருந்து குறிப்பிடத்தக்க அளவு விலகி இருந்தன.  
இவர் மத மறுப்புக் குற்றச்சாட்டின் பேரில் 1583ல் முதல் தடவையாக விசாரிக்கப்பட்டார். 1584 இல் தனது கூற்றுக்களைத் திரும்பப் பெற்றுக்கொண்டார். ஆனாலும், 20 மாதங்கள் சிறையில் இருந்தார். 1586 இல் விடுவிக்கப்பட்ட அவர் திருந்திவிட்டதாகச் சொல்லப்பட்டது. இவர் தொடர்ந்தும் வீட்டுக் காவலில் இருந்ததுடன், இவரது குற்றத்துக்கு அடையாளமாக எரியும் சிலுவைச் சின்னத்தைத் தனது உடையில் அணிந்துகொள்ள வேண்டியும் இருந்தது. தொடர்ந்தும் இவர் தனது நம்பிக்கைகள் பற்றிப் பலரிடம் பேசியதால், 1598 இல் இவர் மீண்டும் கைதானார். இவர் மத மறுப்புக் கொள்கையை உருவாக்குபவர் என அறிவிக்கப்பட்டு 1599ல் எரித்துக் கொல்லப்பட்டார்.  
விசாரணையில், ஒருவன் தனது அயலவனுக்குக் கேடு விளைவிப்பதே குற்றம் என்றும், மதத்தைக் குறைத்துப் பேசுவது அப்படிப் பேசுபவரைத் தவிர வேறெவருக்கும் கேடு விளைவிக்காது எனவும் வாதித்தார். இயேசு மனிதனில் இருந்து பிறந்தவர் எனவும், மேரி கன்னி அல்ல எனவும், பாப்பாண்டவருக்கு இறைவன் எவ்வித அதிகாரத்தையும் கொடுக்கவில்லை, ஆனால், ஒரு நல்ல மனிதருக்கு முன்மாதிரியாக அவர் விளங்குகிறார் எனவும், இயேசு மனித மீட்புக்காக இறக்கவில்லை எனவும் அவர் கூறியிருந்தார்.
# ஜியோவன்னி பாட்டிசுட்டா டோனதி

** ஜியோவன்னி பாட்டிசுட்டா டோனதி (Giovanni Battista Donati)** (16 திசம்பர் 1826, பைசா, இத்தாலி20செப்டம்பர் 1873, புளோரன்சு, இத்தாலி) ஓர் இத்தாலிய வானியலாளர் ஆவார்.  
இவர் வால்வெள்ளிகளின் கதிர்நிரலைப் பய்ன்படுத்தி அவற்றின் புறநிலை உட்கூறுகளைத் தீர்மானித்தார் குறிப்பாக, வால்வெள்ளி 1864b யின் கதிர்நிரலில் இவர் மூன்று உமிழ்வுக் கோடுகளைக் கண்டார். நான்கு ஆண்டுகள் கழித்து வில்லியம் அகின்சு அவை கரிமம் தனிமத்துக்கு உரியன என இனங்கண்டார். சூரியனை நெருங்கும்போது அதன் கதிர்நிரல் மாறுபடுவதைக் கண்டார், வெப்பத்தால் அது, சூரியனின் பட்டுத்தெறிக்கும் ஒளியை விட, தன் சொந்த ஒளியை வெளியிடுவதையுமெடுத்துக் கூறினார்: வால்வெள்ளியின் ஒரு பகுதியாவது வளிமமாக அமையவேண்டும் என்ற முடிவுக்கு வந்தார்.  
இவர் 1854 முதல் 1864 வரையிலான கால இடைவெளியில் ஆறு புதிய குறுங்கோள்களைக் கண்டுபிடித்தார். இவற்றில் 1858 இல் கண்டுபிடித்த காட்சிக்கினிய C/1858 L1/வால்வெள்ளி டோனதியும் அடங்கும்.  
வான்பொருள்களின் பெருஞ்சுடரொளியை ஆய்வுசெய்த இவர் இந்நிகழ்வு அண்ட வானிலையியல் எனும் தனியான துறையைச் சாரும் எனக் கூறினார். An investigation of the great aurora of February 4, 1872, led Donati to refer such phenomena to a distinct branch of science, designated by him “cosmical meteorology”.
# ஜியோவன்னி பாட்டிசுட்டா டோனதி

## தகைமை

- நிலாவில் உள்ள டோனதி குழிப்பள்ளம் இவரது பெயர் இடப்பட்டுள்ளது
- குறுங்கோள் 16682 டோனதி
# பண்பாட்டு வரலாறு

**பண்பாட்டு வரலாறு** என்பது, மானிடவியல், வரலாறு ஆகியவற்றின் அணுகுமுறைகளை ஒன்றுசேர்த்து, மக்கள் சார்ந்த பண்பாட்டு மரபுகளையும் வரலாற்று அனுபவங்களின் பண்பாட்டு விளக்கங்களையும் அறிந்துகொள்ள முயலும் துறை ஆகும். இது, கடந்தகால விடயங்களின் பதிவுகள், விளக்கமுறையிலான விபரிப்புகள் ஆகியவற்றைப் பண்பாடு தொடர்பான தொடர் நிகழ்வுகளின் சூழமைவில் ஆராய்கிறது.  
சமூக, பண்பாட்டு, அரசியல் சூழல்கள் ஊடாக மனித குலம் ஈடுபட்ட கடந்தகால நிகழ்வுகளை, அல்லது ஒரு குழுவினர் விரும்புகின்ற கலைகள், பழக்க வழக்கங்கள் என்பன தொடர்பானவற்றைப் பண்பாட்டு வரலாறு பதிவு செய்வதுடன் விளக்கவும் முயல்கிறது. யேக்கப் பர்க்கார்ட் (1818 - 1897) என்பவர் பண்பாட்டு வரலாற்றை ஒரு துறையாக நிறுவ உதவினார். கருத்தில் எடுக்கப்பட்ட மக்கள் குழுவொன்றால் உருவாக்கப்பட்ட பல்வேறுபட்ட தனித்துவமான வாழ்க்கை முறைகளைச் சுட்டிக்காட்டுவதன் மூலம் மனித சமுதாயத்தின் பதிவுகளைப் பண்பாட்டு வரலாறு ஆய்வு செய்து விளக்குகிறது. பண்பாட்டு வரலாறானது சடங்குகள், நிகழ்விடத்துடனான தொடர்புகள் போன்ற கடந்தகாலப் பண்பாட்டுச் செயற்பாடுகள் முழுவதையும் கருத்தில் எடுக்கிறது.  
பண்பாட்டு வரலாறு, அதன் அணுகுமுறையைப் பொறுத்தவரை பிரெஞ்சு இயக்கமான மனப்பாங்கின் வரலாறு, புதிய வரலாறு ஆகியவற்றுடன் பல்வேறு பொது விடயங்களைக் கொண்டுள்ளன. அத்துடன் ஐக்கிய அமெரிக்காவில் அமெரிக்க ஆய்வுகளோடு என்னும் துறையோடு இதற்கு நெருக்கமான தொடர்புகள் உண்டு. 19 ஆம் நூற்றாண்டின் யேக்கப் பர்க்கார்ட்டால், இத்தாலிய மறுமலர்ச்சி தொடர்பில் உருவாக்கிச் செயற்படுத்தியபடி பண்பாட்டு வரலாறு, ஒரு குறித்த வரலாற்றுக் காலத்தை முழுமையாக ஆய்வு செய்வதாக இருந்தது. அக்காலத்தின் ஓவியம், சிற்பம், கட்டிடக்கலை போன்றவை மட்டுமன்றி, சமூகத்தின் பொருளாதார அடிப்படைகள், அதன் அன்றாட வாழ்க்கைக்கான சமூக நிறுவனங்கள் போன்றவறையும் இந்த ஆய்வு உள்ளடக்கியதாக இருந்தது.
# ஜேம்சு சுடேன்லி கே

**ஜேம்சு சுடேன்லி கே** *(James Stanley Hey)* ஓர் அரசு கழக ஆய்வுறுப்பினரும் (3 May 1909 – 27 February 2000) ஆங்கிலேய இயற்பியலாளரும் கதிர்வீச்சு வானியலாளரும் ஆவார். இராடார் தொழில்நுட்பத்தை வானியல் ஆய்வுக்குப் பயன்படுத்தி, இவர் கதிர்வீச்சு வானியலுக்கான அடிப்படைகளை உருவாக்கினார் . இவர் சூரியன் கதிர்வீச்சு அலைகளை உமிழ்வதைக் கண்டுபிடித்தார். அதேபோல, இவர் சிக்னசு விண்மீன்குழுவில் பால்வெளிக்கப்பாலான ஓர் கதிர்வீச்சு அலைவாயிலையும் முதன்முறையாகக் கண்டறிந்தார் .
# ஜேம்சு சுடேன்லி கே

## வாழ்க்கை

இவர் பருத்தித் தொழில் வளர்ந்த இலங்காசயரின் ஒரு பருத்தித் தொழிலதிபருக்கு மூன்றாம் மகனாக அந்நகரின் நெல்சன் பகுதியில் பிறந்தார். இவர் மான்செசுட்டர் பல்கலைக்கழகத்தில் இயற்பியலில் சேர்ந்து பயின்று 1930 இல் இளவல் பட்டம் பெற்றார். அடுத்த ஆண்டு X-கதிர் படிகவியலில் முதுவர் பட்டம் பெற்றார். இவரது மனைவியார் எடுனா கே வுட் இவரிடம் பயின்ற மாணவி ஆவார். இவர் அப்போது இயற்பியல் ஆசிரியராக, வடக்கு இலக்கணப் பள்ளியில் பணிபுரிந்து வந்துள்ளார். இவர் 1942 இல் படைத்துறை கதிர்வீச்சுப் பள்ளியில் ஆறுவாரம் பயிற்சி பெற்றதும், படைத்துறைச் செயல்முறை ஆராய்ச்சிக் குழுவில் சேர்ந்தார். இக்குழுவில் இவரது பணி இராடார் நெறிப்புத்தடுப்பு முறைகளை உருவாக்குதலாகும்; முதல் ஓராண்டு வரையில் கூட்டணிப் படைக்குச் செருமனியின் இராடார் நெறிப்பைத் தடுப்பது இயலாத செயலாகவே விளங்கியது . 1942 இல் பிரெஞ்சுக் கடற்கரையில் அமைந்த பகைவர் இராடார் நெறிப்பினால், ஆங்கிலக் கால்வாயில் இருந்து சுகாம்கார்சுட்டு, நீசனவு ஆகிய செருமனி போர்க்கலங்களின் தப்பித்தது, இச்சிக்கலின் தன்மையை விளக்கும். இவருக்கு, 4-8 மீ நெடுக்கத்தில் பகைவரின் வான்கல எதிர்ப்பு இராடாரின் கடுமையான இரைச்சல் நெறிப்பைப் பற்றிய அறிக்கைகள் கிடைத்துள்ளன. குறுக்கீட்டின் திசை பெருமமாக சூரியனின் திசையைப் பின்பற்றுவதை உணர்ந்த இவர் கிரீன்விச்சில் உள்ள அரசு வான்காணகத்தின் உதவியால் சரிபார்த்துச் சூரிய வட்டிலில் முனைப்பான கரும்புள்ளி கடந்துசெல்வதைக் கண்டுபிடித்தார். எனவே இவர் சூரியக் கரும்புள்ளிப் பகுதியில் 100 காசு அளவுள்ள காந்தைப்புலத்தில் செல்லும் ஆற்றல்மிக்க மின்னணுக்களும் மின்னன்களும் மீட்டர் அலைநீள நெடுக்கத்தில் கதிர்வீச்சு அலைகளை உமிழ்தலை கண்டறிந்தார். ஐக்கிய அமெரிக்காவில் ஜார்ஜ் கிளார்க் சவுத்வர்த்தும் 1942இல் சூரியனின் கதிர்வீச்சு இரைச்சலைச் செமீ அலைநீள நெடுக்கத்தில் கண்டார்.  
பின்னர் 1945 இல் இவர் இலண்டனில் 100 மீ உயரத்தில் கடந்த வி-2 ஏவூர்திகளின் தடங்களைக் கண்டுபிடிக்கும் வழிமுறையை ப் பயன்படுத்தினார். அப்போது 100 கி.மீ உயரத்தில் இருந்து மணிக்கு ஐந்து முதல் பத்து வரை நிலைமாறும் தற்காலிக இராடார் எதிரொலிகள் வருவதால் ஒரு புதிய சிக்கல் ஏற்பட்டது. வி-2 ஏவூர்திகள் மறைந்ததும் எதிரொலிகள் வரவில்லை; எனவே இதற்கான காரணம் விண்கற்களின் தொடர்வீழ்ச்சிதான் எனும் முடிவுக்கு இவர் வந்தார். இவ்வீழ்ச்சி இரவில் மட்டுமன்றிப் பகலிலும் நேரலாம்.  
இவரது 1942 ஆம் ஆண்டின் முடிவுகள் போர்முடியும் வரையில் வெளியிடப்படவில்லை.  
இவர் 1949 இல் படைத்துறைச் செயல்முறை ஆராய்ச்சிக் குழுவின் தலைவரானார். இவர் பின்னர் ஆய்வாளராக, மால்வெர்னில் இருந்த அரசு இராடார் நிறுவனத்தில் பணிபுரிந்தார். இங்கு இவர் தன் கதிர்வீச்சு வானியல் ஆய்வு நோக்கீடுகளையும் தொடர்ந்தார். இவர் 1966 இல் இருந்து 1969 இல் ஓய்வுபெறும் வரை ஆராய்ச்சித் துறையின் தலைவராக விளங்கினார்.
# ஜேம்சு சுடேன்லி கே

## விருதுகள்

- இவர் 1959இல் எடிங்டன் பதக்கத்தைப் பெற்றார்
- இவ அரசு கழகத்தின் ஆய்வுறுப்பினர் ஆவார்
- இவர் 1977 இல் கெண்ட் பல்கலைக்கழகத்தின் தகைமை முனைவர் பட்ட்த்தைப் பெற்றார்.
- குறுங்கோள் (22473) சுடேன்லிகே வான்பொருளுக்கு இவரது பெயர் இடப்பட்டுள்ளது.
# ஜேம்சு சுடேன்லி கே

## கே வெளியீடுகள்

-
-
-
-
# ஜேம்சு சுடேன்லி கே

## கே வெளியீடுகள்

### மக்கள் அறிவியல் நூல்கள்

- கதிர்வீச்சு அண்டம், முதல் பதிப்பு, 1971
- *அறிவியல் வரலாறுகள்* தொடரில், கதிர்வீச்சு வானியலின் படிமலர்ச்சி, 1972
# நார்வே நாட்டின் புதுப்பிக்கத்தக்க ஆற்றல் பயன்பாடு

நார்வே நாடு மிக அதிக அளவில் புதுப்பிக்கத்தக்க ஆற்றல் உற்பத்தி செய்யும் நாடு ஆகும். நார்வே நாட்டின் 99 விழுக்காடு மின்சாரம் நீர்மின்ஆற்றல் மூலம் உற்பத்தி செய்யப்படுகிறது. சிறந்த இயற்கை நீர்வளங்களை கொண்டுள்ளதால் நீர்மின்ஆற்றல் மின் உற்பத்தி, சூரிய ஆற்றல் உற்பத்திக்கான வளங்கள் குறைவாக இருப்பினும் சூரிய மின் ஆற்றல் தர சிலிக்கான் மற்றும் சிலிக்கான் சூரிய மின் ஆற்றல் கடத்துதிறக் கலங்கள் உற்பத்தியில் உலகளவில் மிக அதிக அளவில் ஈடுபட்டுள்ளது. காற்றாலை மின்சார உற்பத்தியும் இங்கு பயன்பாட்டில் உள்ளது. நார்வே அரசின் மூலம் ஒன்பது நீர் திறன் உற்பத்தி ஆலைகள் இயங்கி வருகின்றன. உட்செருகு மின்சார மகிழுந்து நார்வே நாட்டில் அதிகஅளவில் பயன்பாட்டில் உள்ளது. புவி மாசுபடுவதை தடுப்பதற்கும் சுத்தமான மின்சார உற்பத்தி செய்வதிலும் இந்நாட்டின் பங்கு பெரிதும் உள்ளது. மேலும் வளர்ந்துவரும் நாடுகளும் தங்கள் நாட்டில் புவி மாசுபடுவதை தடுப்பதற்கும் சுத்தமான மின்சார உற்பத்தி செய்வதற்கும் நார்வே ஒரு முன்னோடியாக திகழ்கிறது.
# கக்ராச்சாரி மாவட்டம்

**கக்ராச்சாரி மாவட்டம்** (அ) ( தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் சிட்டகாங் கோட்டத்தில் அமைந்துள்ளது. தென்கிழக்கு வங்காளதேசத்தில் அமைந்த இம்மாவட்டத்தின் நிர்வாகத் தலைமையிடம் *கக்ராச்சாரி* நகரம் ஆகும். இம்மாவட்டம் சிட்டகாங் மலைத் தொடர்களில் அமைந்த மாவட்டமாகும்.இதன் உள்ளூர் பெயர் *செங்மி* என்று அழைக்கப்படுகிறது. கக்ராச்சாரி பள்ளத்தாக்கில் செங்கி ஆறு, கசலோங் ஆறு மற்றும் மைனி ஆறுகள் பாய்கிறது. இம்மாவட்டம் மலைகளால் சூழப்பட்டதாகும். இம்மாவட்டத்தின் முக்கிய பழங்குடி மலைவாழ் மக்கள் திரிபுரி மக்கள், சக்மா மக்கள், மர்மா மக்கள் ஆவார்.
# கக்ராச்சாரி மாவட்டம்

## மாவட்ட எல்லைகள்

சிட்டகாங் கோட்டத்தில் உள்ள கக்ராச்சாரி மாவட்டத்தின் வடக்கில் இந்தியாவின் திரிபுரா மாநிலமும், தெற்கில் சிட்டகாங் மாவட்டம் மற்றும் ரங்கமதி மாவட்டமும், கிழக்கில் ரங்கமதி மாவட்டமும், மேற்கில் சிட்டகாங் மாவட்டமும் இந்தியாவின் திரிபுரா மாநிலமும் எல்லைகளாகக் கொண்டுள்ளது.
# கக்ராச்சாரி மாவட்டம்

## மாவட்ட நிர்வாகம்

சிட்டகாங் கோட்டத்தில் 2749.16 சதுர கிலோ மீட்டர் பரப்பளவு கொண்ட கக்ராச்சாரி மாவட்டத்தை நிர்வாக வசதிக்காக கக்ராச்சாரி சதர், மொகல்சோரி, மணிக்சோரி, பஞ்சசோரி, லட்சுமிசோரி, திக்கினலா, மதிரங்கா, ராக்கோர் மற்றும் மெரூக் என ஒன்பது துணை மாவட்டங்களாகப் பிரிக்கப்பட்டுள்ளது.  
இம்மாவட்டத்தில் மூன்று நகராட்சி மன்றங்களும், முப்பத்தி எட்டு கிராம ஒன்றியக் குழுக்களும், 120 வருவாய் கிராமங்களும், 1702 கிராமங்களும் உள்ளது. மாவட்டத்தின் அஞ்சல் சுட்டு எண் 4400; தொலைபேசி குறியிடு எண் 0371 ஆகும். இம்மாவட்டம் ஒரு வங்காளதேச நாடாளுமன்றத் தொகுதியைக் கொண்டுள்ளது.
# கக்ராச்சாரி மாவட்டம்

## பொருளாதாரம்

இம்மாவட்டத்தில் கக்ராச்சாரி மலைப் பள்ளத்தாக்கில் செங்கி ஆறு, கசலோங் ஆறு மற்றும் மைனி ஆறுகள் பாய்கிறது. இங்கு தேயிலை, இஞ்சி, மஞ்சள், அன்னாசி, பப்பாளி, பலா, ஆரஞ்ச், எலுமிச்சம் பழம், வாழை முதலியன பயிரிடப்படுகிறது. இம்மலை மாவட்ட பழங்குடி மக்களின் சமூக, பொருளாதார மற்றும் கல்வி வளர்ச்சிக்காக பல்வேறு அரசு சாரா தொண்டு நிறுவனங்கள் செயல்படுகிறது.
# கக்ராச்சாரி மாவட்டம்

## மக்கள் தொகையியல்

2749.16 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை 6,13,917 ஆக உள்ளது. அதில் ஆண்கள் 3,13,793 ஆகவும், பெண்கள் 3,00,124 ஆகவும் உள்ளனர். ஆண்டு மக்கள் தொகை வளர்ச்சி விகிதம் ஆக உள்ளது. பாலின விகிதம் 105 ஆண்களுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 223 நபர்கள் வீதம் வாழ்கின்றனர். மாவட்ட சராசரி எழுத்தறிவு 46.1% ஆக உள்ளது.இம்மாவட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர். இம்மாவட்டத்தில் வங்காளி மக்களுடன், பழங்குடி மலைவாழ் மக்கள் திரிபுரி மக்கள், சக்மா மக்கள், மர்மா மக்கள் வாழ்கின்றனர். இம்மாவட்டத்தில் அலுவல் மொழியான வங்காள மொழியுடன், வட்டார மொழிகளான சக்மா, திரிபுரி, கோக்போரோக் மொழிகளும் பேசப்படுகிறது.
# கக்ராச்சாரி மாவட்டம்

## கல்வி

வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்பு உள்ளது. அவைகள்: ஐந்தாண்டு படிப்புகள் கொண்ட தொடக்கப் பள்ளிகளும் (கிரேடு 1 – 5), ஐந்தாண்டு படிப்புகள் கொண்ட இடைநிலைப் பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப் பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப் படிப்பு மற்றும் ஒராண்டு கால முதுநிலை பட்டப் படிப்பு கொண்ட பல்கலைக்கழகங்களும், கல்லூரிகளும் உள்ளது.
வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.
# கக்ராச்சாரி மாவட்டம்

## கல்வி

### கல்வி நிலையங்கள்

இம்மாவட்டத்தில் கக்ராச்சாரி அரசு கல்லூரிகக்ராச்சாரி இராணுவப் பாசறை பொதுப் பள்ளி மற்றும் கல்லூரி, கக்ராச்சாரி மகளிர் உயர்நிலைப் பள்ளிகள் உள்ளது.
# கக்ராச்சாரி மாவட்டம்

## சமயங்கள் (1991)

1991-இல் கக்ராச்சாரி மாவட்டத்தில் இசுலாமியர்கள் - 34.45%, பௌத்தர்கள் - 48.51%, இந்துக்கள் - 16.69%, கிறித்தவர்கள் - 0.27% மற்றும் பிறர் - 0.08% ஆக இருந்தனர். சமய வழிபாட்டுத் தலங்களில் மசூதிகள் 2472, கோயில்கள் 170, பௌத்த விகாரங்கள் மற்றும் மடாலயங்கள் 937, தேவாலயங்கள் 4 இருந்தன churches.
# கி. அரங்கன்

**கி. அரங்கன்** (K.Rangan, 3 செப்டம்பர் 1942) தமிழ்நாட்டின் தஞ்சாவூரைச் சேர்ந்த மொழியியல் அறிஞர் ஆவார்.
# கி. அரங்கன்

## பிறப்பு

தமிழ்நாட்டில் உள்ள கள்ளக்குறிச்சி மாவட்டத்தில் சின்னச்சேலம் என்னும் ஊரில் இவர் பிறந்தார். இவரது பெற்றோர் கிருஷ்ணசாமி ராஜம்மாள் ஆவர்.
# கி. அரங்கன்

## கல்வி

- பி.ஓ.எல் (அண்ணாமலைப் பல்கலைக்கழகம், அண்ணாமலைநகர், தமிழ்நாடு, 1963)
- முதுகலை (அண்ணாமலைப் பல்கலைக்கழகம், அண்ணாமலைநகர், தமிழ்நாடு, 1965)
- முனைவர் (தில்லி பல்கலைக்கழகம், புதுதில்லி, 1973)
# கி. அரங்கன்

## பணி

மைசூரிலுள்ள இந்திய மொழிகளின் நடுவண் நிறுவனத்தில் (En: Central Institutue of Indian Languages) 1970 முதல் 1982 வரையிலும், தஞ்சாவூர் தமிழ்ப் பல்கலைக்கழகத்தில் மொழியியல் துறையில் 1982 முதல் 2003 வரையிலும் பணியாற்றியுள்ளார்.
# மில்டன் இலாசெல் குமாசன்

**மில்டன் இலாசெல் குமாசன் (Milton Lasell Humason)** (ஆகத்து 19, 1891 - ஜூன் 18, 1972னோர் அமெரிக்க வானியலாளர் ஆவார்ரிவர் மின்னசோட்டாவின் டாட்ஜ் சென்டரில் பிறந்தார்.
# மில்டன் இலாசெல் குமாசன்

## வாழ்க்கை

இவர் பள்ளியில் இருந்து இடையிலேயே நின்றுவிட்டார். தன் 14 ஆம் அகவை வரை இவர் முறைசார் கல்வியேதும் படிக்கவில்லை. இவர் மலைகளை விரும்பியதால், குறிப்பாக வில்சன் மலையை விரும்பியதால், இவர் மவுண்ட் வில்சன் வான்காணகம் நிறுவப்பட்டபோது கீழிருந்து கருவிகளை மலைமேலே கொண்டுசெல்லும் பணியாளராகும் வாய்ப்பைப் பெற்றார். இவர் 1917 இல் இவர் அங்கே கட்டிடத் தூய்மிப்பாளராகச் சேர்ந்துள்ளார். தன் ஆர்வத்தால், இரவு உதவியாளராக வான்காணகத்தில் சேர்ந்தார். இவரது தொழில்நுட்பத் திறனும் அமைதியான இயல்பும் இவர் மலையில் உள்ள அனைவருக்கும் இனியரானார்.இவரது திறமையை மதித்து, 1919 இல் ஜார்ஜ் எல்லேரி ஏல்லிவரை மவுன்ட் விலசன் வான்காணகப் பணியாளர் ஆக்கினார். இது முன்நிகழ்வேதும் இல்லாதது. ஏனெனில் இவரிடன் முனைவர் பட்டமோ! ஏன்? உயர்நிலைப் பள்ளிச் சான்றிதழ் கூட இல்லை.இவர் விரைவில் பல நோக்கீட்டு கண்டுபிடிப்புகளை நிகழ்த்திக் காட்டி ஏலின் மதிப்பீட்டை நிறுவிக் காட்டினார். இவர் மங்கலான பால்வெளிகலைக் கூட கதிர்நிரல் படம் எடுத்து சீரிய நோக்கீட்டாளரானார். அண்டவியல் கட்டமைப்பு ஆய்வில் நோக்கீடுகள் பெரும்பங்காற்றின.இவர் அபுள் விதியை உருவாக்க அப்புளுக்கு உதவியுள்ளார்.ஐவர் 1950 இல் உலுன்டு பல்கலைக்கழகத்தின் அறிவியல் முதுமுனைவர் பட்டம் பெற்றார். He retired in 1957.  
இவர் நீளமான கதிரண்மைத் தொலைவு கொண்ட C/1961 R1 (குமாசன்) வால்வெள்ளியைக் கண்டுபிடித்தார்.  
நூலிழையில் புளூட்டோவைக் கண்டுபிடிக்கும் வாய்ப்பை குமாசன் இழந்துள்ளார். கிளைடு டோம்பாவுக்கு 11 ஆண்டுகளுக்கு முன்பே இவர் எடுத்த நான்கு ஒளிப்படங்களில் புளூட்டோவின் படிமம் உள்ளது. புளூட்டோவின் படிமம் ஒளிப்படத்தின் ஊறுள்ள புள்ளீயில் அமைந்துவிட்டதால், இவரால் அந்தக் கோளைக் கண்டுபிடிக்க இயலாமல் போய்விட்டது எனத் தொடர்ந்து கூறப்பட்டு வருகிறதுடீது சரியாக இருக்கவியலாது. ஏனெனில், மூன்று இரவுகளில் எடுத்த நான்கு வேறுவேறு தட்டுகளில் புளூட்டோ உள்ளதால் இது உண்மையாக வாய்ப்பே இல்லை.  
அப்புளும் இவரும் பல ஆண்டுகள் இணைந்தே பணிபுரிந்ததால், இவரது பெரும்பாலான பணிகள் அப்புளுக்கும் வழங்கப்படுகின்றன.  
இவர் கலிபோர்னியாவில் மெண்டோசினோவில் இறந்தார்.
# மில்டன் இலாசெல் குமாசன்

## தகைமைகள்

- நிலாவின் குழிப்பள்ளம் குமாசன் இவர் பெயர் இடப்பட்டுள்ளது. "குமாசந்சுவிக்கி விண்மீன்கள்"
இவரது பெயராலும்சுவிக்கியின் பெயராலும் வழங்கப்படுகிறது.
# மில்டன் இலாசெல் குமாசன்

## தகவல் வாயில்கள்

-
# பெனி மாவட்டம்

**பெனி மாவட்டம்** தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் சிட்ட்காங் கோட்டத்தில் அமைந்துள்ளது. வங்காளதேசத்தில் தென்கிழக்கில் அமைந்த இம்மாவட்டத்தின் நிர்வாகத் தலைமையிடம் பெனி நகரம் ஆகும். நவகாளி மாவட்டத்தின் சில பகுதிகளைக் கொண்டு பெனி மாவாட்டம் 15 பிப்ரவரி 1984-இல் புதிகாகத் துவக்கப்பட்டது. இம்மாவட்டம் நாட்டின் மொத்த வருவாயில் இரண்டாம் இடத்தை வகிக்கிறது.
# பெனி மாவட்டம்

## மாவட்ட எல்லைகள்

சிட்டகாங் கோட்டத்தில் 15 பிப்ரவரி 1984-இல் துவக்கப்பட்ட இம்மாவட்டத்தின் வடக்கில் கொமில்லா மாவட்டம் மற்றும் இந்தியாவின் திரிபுரா மாநிலமும், தெற்கில் வங்காள விரிகுடாவும், கிழக்கில் இந்தியாவின் திரிபுரா மாநிலம் மற்றும் தென் கிழக்கில் சிட்டகாங் மாவட்டமும், மேற்கில் நவகாளி மாவட்டமும் எல்லைகளாகக் கொண்டுள்ளது.
# பெனி மாவட்டம்

## மாவட்ட நிர்வாகம்

சிட்டகாங் கோட்டத்தில் 15 பிபரவரி 1984-இல் துவக்கப்பட்ட இம்மாவட்டம் 990.36 சதுர கிலோ மீட்டர் பரப்பளவு கொண்டது. இம்மாவட்டத்தை நிர்வாக வசதிக்காக பெனி, சோனாகாஜி, சாகோல்நயா, பரசுராம், புல்காஜி, மற்றும் தகோன்வியா என ஆறு துணை மாவட்டங்களாகப் பிரிக்கப்பட்டுள்ளது.  
இம்மாவட்டம் ஐந்து நகராட்சி மன்றங்களையும், நாற்பத்தி மூன்று கிராம ஒன்றியக் குழுக்களையும், 497 வருவாய் கிராமங்களையும், 553 கிராமங்களையும் கொண்டுள்ளது. இம்மாவட்டத்தின் அஞ்சல் சுட்டு எண் 3900 ஆகும். தொலைபேசி குறியிடு எண் 0331 ஆகும். இம்மாவட்டம் மூன்று வங்காளதேச நாடாளுமன்றத் தொகுதிகளைக் கொண்டுள்ளது.
# பெனி மாவட்டம்

## பொருளாதாரம்

இம்மாவட்டம் வேளாண் பொருளாதாரத்தையே நம்பியுள்ளது. இம்மாவட்டத்தில் பெனி ஆறு, சிறு பெனி ஆறு, மகுரி ஆறு, தகாத்தியா ஆறு, செலொனை ஆறுகள் பாய்வதால் நீர் வளமும், மண் வளமும் கொண்டுள்ளது. இம்மாவட்டத்தில் நெல், சணல், கோதுமை, கரும்பு, பலா, தென்னை, பயறு வகைகள் உருளைக்கிழங்கு முதலியன பயிரிடப்படுகிறது.
# பெனி மாவட்டம்

## மக்கள் தொகையியல்

990.36 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை 14,37,371 ஆக உள்ளது. அதில் ஆண்கள் 6,94,128 ஆகவும், பெண்கள் 7,43,243 ஆகவும் உள்ளனர். ஆண்டு மக்கள் தொகை வளர்ச்சி விகிதம் 1.46 ஆக உள்ளது. பாலின விகிதம் 93 ஆண்களுக்கு பெண்கள் 100 வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 1451 நபர்கள் வீதம் வாழ்கின்றனர். மாவட்ட சராசரி எழுத்தறிவு 59.6% ஆக உள்ளது.இம்மாவட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.
# பெனி மாவட்டம்

## கல்வி

வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்பு உள்ளது. அவைகள்: ஐந்தாண்டு படிப்புகள் கொண்ட தொடக்கப் பள்ளிகளும் (கிரேடு 1 – 5), ஐந்தாண்டு படிப்புகள் கொண்ட இடைநிலைப் பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப் பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப் படிப்பு மற்றும் ஒராண்டு கால முதுநிலை பட்டப் படிப்பு கொண்ட பல்கலைக்கழகங்களும், கல்லூரிகளும் உள்ளது.
வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.
# சமூகச் சூழல்

**சமூகச் சூழல்** (social environment) என்பது, மக்கள் வாழுகின்ற, அல்லது ஏதாவது நடைபெறுகின்ற அல்லது உருவாகின்ற பௌதீக, சமூகப் பின்னணி அமைப்பு ஆகும். இது தனிப்பட்டவர்கள் கற்றுக்கொள்கின்ற அல்லது வாழுகின்ற பண்பாடு, அவர்கள் ஊடாடுகின்ற மக்கள் மற்றும் பிற நிறுவனங்கள் ஆகியவற்றை உள்ளடக்கியது. தொடர்பாடல் நேரடியானதாகவோ, தொடர்பு ஊடகங்கள் வழியானதாகவோ இருக்கலாம். அடையாளம் காட்டாமலோ, ஒருவழித் தொடர்பாகவோகூட இருக்க முடியும். இது சமமான சமூகத் தகுதிநிலையோடு இருக்கவேண்டியது இல்லை. இதனால், சமூகச் சூழல் என்பது சமூக வகுப்பு, சமூக வட்டம் போன்றவற்றிலும் பரந்த கருத்துரு ஆகும்.  
ஒரே சமூகச் சூழலைச் சேர்ந்த மக்கள் பெரும்பாலும் சமூக ஒருமைப்பாட்டு உணர்வை வளர்த்துக்கொள்வதற்கான வாய்ப்புக்கள் அதிகம். அவர்கள் பெரும்பாலும் ஒருவர் மீது ஒருவர் நம்பிக்கை கொள்வதுடன் உதவியும் செய்துகொள்வர். அத்துடன் அவர்கள் சமூகக் குழுக்களாகக் கூடுவதற்கான வாய்ப்புக்களும் உள்ளன. முடிவுகள் வெவ்வேறாக இருக்கக்கூடும் ஆயினும், அவர்கள் பெரும்பாலும் ஒரே விதமாகவே சிந்திக்கின்றனர்.
# சமூகச் சூழல்

## இயற்கையும் செயற்கையும்

தங்களுடைய வாழ்க்கையை மேம்படுத்திக் கொள்வதற்காக மக்கள் இயற்கை வளங்களைப் பயன்படுத்துகின்றனர். இதனால், இயற்கைச் சூழலில் மாற்றங்கள் ஏற்படுகின்றன. மனிதக் குடியிருப்புக்கள், சாலைகள், தோட்டங்கள், அணைகள், மற்றும் பல இவ்வாறாக உருவாகியுள்ளன. இவ்வாறான மனிதன் உருவாக்கிய கூறுகள் அனைத்தும் பண்பாட்டுச் சூழலில் அடங்குகின்றன. எர்விங் கோஃப்மன் என்பவர் தனிப்பட்ட சூழல்களின் சமூக இயல்பு குறித்துக் குறிப்பாக வலியுறுத்துகின்றார்.
# சமூகச் சூழல்

## சமூக அமைப்பு

எமில் டுர்கெயிம் சமூகச் சூழல் குறித்து ஒரு பரந்த நோக்கைக் கொண்டிருந்தார். இவர், சமூகச் சூழல் உள்ளமைந்த விதிமுறைகளையும் சமூகக் காரணிகளின் சார்பாண்மைகளையும் கொண்டிருப்பதாக வாதித்தார். நமது சமூகச் சூழல் நமது மனங்களில் மட்டுமே இருக்கக்கூடிய காரணிகளால் நிரம்பி இருப்பதாகத் தெரிகிறது.
# புதுச்சேரி துறைமுகம்

புதுச்சேரியில் ஒன்றிய பிரதேசத்தில் உள்ள புதுச்சேரி மாவட்டத்தில் ஒரு வர்த்தக துறைமுகம் மற்றும் மீன்பிடி துறைமுகம் உள்ளது .
காரைக்கால் மாவட்டத்தில் தனியார் பங்களிப்புடன் கூடிய ஒரு வர்த்தக துறைமுகம் உள்ளது
# புதுச்சேரி துறைமுகம்

## புதுச்சேரி துறைமுக வரலாறு

புதுச்சேரி 1954 ஆம் ஆண்டு இந்தியாவுடன் இணைத்து இந்த இணைப்புக்கு முன்பிலிருந்தே புதுச்சேரி ஒரு துறைமுக நகரமாக விளங்கியது .வணிகம் மற்றும் வர்த்தகம் செழுமை கொண்ட துறைமுக நகரமாக இருந்தது.புதுச்சேரியில் இருந்த அரிக்கமேடு துறைமுகத்தில் இருந்து ரோம பேரரசு வர்த்தகம் நடைபெற்றதற்கான வரலாற்று சான்றுகள் உள்ளன.அந்த துறைமுகம் வாயிலாக கிரேக்க இராச்சியம் மற்றும் ரோம பேரரசுடன் கிமு 100 முதல் கிபி 100 வரை வர்த்தகம் நடைபெற்றுள்ளது .ஜவுளிகள் ,முத்து மற்றும் பட்டு முக்கிய ஏற்றுமதியாக இருந்தது .மேலும் அரிக்கமேட்டில் அகழ்வாராச்சியில் கிடைத்த சோழர் கால நாணயங்கள் மூலம் 11 மற்றும் 12 ஆம் நூற்றாண்டில் சோழர்கள் சீனா நாட்டுடன் கொண்ட வர்த்தகம் புலப்படுகிறது
மேலும் பல அரசமரபு ,பேரரசுகளை கடந்து கிபி ௧௬௧௪ஆம் ஆண்டில் போர்த்துகீசிய படையெடுப்பு .1618 ஆம் ஆண்டு நெதர்லாந்து படையெடுப்பு கண்டது இத்துறைமுகம் .கிபி 1673 ஆம் ஆண்டு பிரெஞ்சு ஆட்சி காலத்தில் இத்துறைமுகம் செழுமையாக விளங்கியது மட்டும் இன்றி சர்வதேச வணிகம் மற்றும் வர்த்தகம் மையம் ஆகவும் செயல்பட்டது
# புதுச்சேரி துறைமுகம்

## புதுச்சேரி மீன்பிடி துறைமுகம்

புதுச்சேரியில் புதுச்சேரி தாலுகாவில் கீழ் உள்ள தேங்காய்திட்டு பகுதியில் மின் பிடி துறைமுகம் அமைந்து உள்ளது .18 மீனவ கிராமங்களைச் சேர்ந்த சுமார் 30 ஆயிரம் மீனவர்கள் தேங்காய்த்திட்டு துறைமுகம் வழியாக கடலுக்கு சென்று மீன்பிடி தொழிலில் ஈடுபட்டு வருகின்றனர்.
# குற்றச் செயல்

**குற்றச் செயல்** (, ˈæktəs ˈreɪɪəs), என்பது இலத்தீன் மொழியில் இருந்து பெறப்பட்ட ஒரு சட்டச் சொல் ஆகும். இது குற்றத்தின் வெளியீட்டு உறுப்பாக கருதப்படுகிறது. ஒரு குற்றவாளியின் செயல் சந்தேகத்திற்கு இடமில்லாத வகையில் மெய்ப்பிக்ககப்படும் பொழுது அது குற்றச்செயல் எனப்படுகிறது. குற்றச்செயல் புாிந்த நபா் குற்றவியல் பொறுப்புக்கு உள்ளாகிறாா்.
# குற்றச் செயல்

## சொற் பிறப்பியல்

Actus reus என்ற லத்தீன் சொல்லானது புகழ்பெற்ற லத்தீன் வாக்கியமான actus non facit reum nisi mens sit rea, இலிருந்து உருவானது. அதற்கு, "சட்டம் எந்த ஒரு மனிதனையும், அவன் குற்ற மனம் கொண்டிருக்காதவரை குற்றவாளி ஆக்காது" என்பது பொருளாகும். குற்றச் செயல் மற்றும் குற்ற மனம் ஆகிய இரண்டு சொற்களும் ஆங்கில சட்டமுறைகளில் இருந்து பெறப்பட்டவையாகும்.
# என். என். கண்ணப்பா

திரைப்படத்தில் என். என். கண்ணப்பா]]
**என். என். கண்ணப்பா** (*N. N. Kannappa*) ஒரு இந்திய தமிழ் நாடக, திரைப்பட நடிகராவார். பெரும்பாலும் நாடகங்களில் நடித்து வந்தவர் சில திரைப்படங்களிலும் முக்கிய கதாபாத்திரங்களில் தோன்றி நடித்துள்ளார். *நவசக்தி* என்ற தனது சொந்த நாடகக் குழு மூலம் பல நாடகங்களைத் தயாரித்து அரங்கேற்றியுள்ளார். மேலும் இவர் அகில இந்திய வானொலியின் (அனைத்திந்திய வானொலி) பல நாடகங்களுக்கு பின்னணிக் குரல் கொடுத்துள்ளார்.
# என். என். கண்ணப்பா

## நடித்த திரைப்படங்கள்

1. தேவகி (1951) முதல் திரைப்படம். வி. என். ஜானகி ஜோடியாக நடித்தார்.
1. மனிதனும் மிருகமும் (1953)
1. நால்வர் (1953)
1. டவுன் பஸ் (1955) அஞ்சலிதேவி ஜோடியாக நடித்தார்
1. நன்னம்பிக்கை (1956)
1. படித்த பெண் (1956)
1. மாலா ஒரு மங்கல விளக்கு (1959)
1. தாமரைக்குளம் (1959)
1. தந்தைக்குப்பின் தமையன் (1960)
1. கப்பலோட்டிய தமிழன் (1961) வ. உ. சிதம்பரம் பிள்ளையின் தம்பி கதாபாத்திரம்
1. தெய்வத்தின் தெய்வம் (1962)
1. நினைப்பதற்கு நேரமில்லை (1963) போலீஸ் இன்ஸ்பெக்டராக கௌரவ வேடம்
1. இரத்தத் திலகம் (1963) சீன நாட்டு டாக்டர் கதாபாத்திரம்
# என். என். கண்ணப்பா

## விருது

தமிழக அரசு சிறந்த நாடக நடிகருக்கான 1965-66 கலைமாமணி விருது வழங்கி சிறப்பித்தது.  
-
-
-
# சமூகத் தகுதிநிலை

**சமூகத் தகுதிநிலை** (Social status) என்பது, சமூகத்தில் ஒரு தனியாள் அல்லது ஒரு குழுவின் தகுதி அல்லது நிலையைக் குறிக்கும். தகுதிநிலை இரண்டு வழிகளில் முடிவுசெய்யப்படலாம். ஒருவர் தன்னுடைய சாதனைகளால் சமூகத் தகுதிநிலையைப் பெறமுடியும், இது "முயன்றுபெற்ற தகுதிநிலை" எனப்படும். மாற்றாக, ஒருவர் அவரது பிறப்புரிமையால் சமூகத்தின் ஒரு குறித்த படிநிலையில் வைக்கப்படலாம், இது "பிறவிசார் தகுதிநிலை" ஆகும். இவற்றைவிட *உள்ளார்ந்த தகுதிநிலை* என்பது, நமது உடலில் அமைந்த இயற்பிய இயல்புகளால் உருவாவது. இத்தகுதிநிலை அழகு, ஊனம், உயரம், உடற்கட்டு போன்றவற்றால் கிடைப்பது. ஒரு குறித்த நேரத்தில், ஒரு தனியாளுக்கு முக்கியமான தகுதிநிலை, முதன்மைத் தகுதிநிலை எனப்படுகின்றது.
# சமூகத் தகுதிநிலை

## காரணிகள்

பிறவிசார் தகுதிநிலை என்பது ஒருவர் பிறக்கும் போதே கிடைக்கும் தகுதிநிலை என வரைவிலக்கணம் கூறலாம். எல்லாச் சமூகங்களிலும் காணப்படக்கூடிய பிறவிசார் தகுதிநிலைகளுக்கான அடிப்படைகளாக, பால், இனம், இனக்குழு, குடும்பப் பின்னணி என்பன அமைகின்றன. முயன்றுபெற்ற தகுதிநிலை என்பது, ஒருவர் தனது வாழ்க்கைக் காலத்தில் தன்னுடைய அறிவு, ஆற்றல், திறமை, விடாமுயற்சி போன்றவற்றின் விளைவாகப் பெறுவது. பதவி என்பது பிறவியாலோ, முயற்சியாலோ கிடைக்கக்கூடிய ஒரு தகுதிநிலைக்கு எடுத்துக்காட்டு. ஒருவர் உகந்த அறிவையும், திறமையையும் பெறுவதன் மூலம் குறித்த பணியின் உயர்நிலைக்குச் செல்ல முடியும். இது அவரது சமூக அடையாளத்தை உருவாக்கும். சமூகப் படிநிலையைக் குரலினூடாகத் தெரிவிக்கவும், அறிந்துகொள்ளவும் முடியும்.
# சமூகத் தகுதிநிலை

## வெவ்வேறு சமூகங்களில் தகுதிநிலை

சில சமூகங்களில் சாதி தகுதிநிலையைத் தீர்மானிப்பதில் முக்கியப் பங்கு வகிக்கிறது. சமூகப் படிநிலையில் சாதிகள் வெவ்வேறு மட்டங்களில் இருப்பதால் உயர்ந்த மட்டங்களில் இருக்கும் சாதிகளின் உறுப்பினர்கள் உயர்ந்த சமூகத் தகுதிநிலையையும், கீழ் மட்டங்களில் உள்ள சாதிகளைச் சேர்ந்தோர் குறைவான சமூகத் தகுதிநிலையையும் பிறப்பிலேயே பெறுகின்றனர்.
# உழவர்கரை நகராட்சி

**உழவர்கரை நகராட்சி** புதுச்சேரி ஒன்றிய பிரதேசத்தின் வட கிழக்கு நகரப்பகுதியில் உள்ளது .12 -03 -1880 பிரெஞ்சு அரசாங்கத்தின் பிரெஞ்சு பெருநகர தீர்ப்பானை மூலம் கொம்யூன் பஞ்சாயத்தாக உருவாக்கப்பட்டு 14-01-1994 நகராட்சியாக தரம் உயர்த்தப்பட்டது.புதுச்சேரி ஒன்றிய பிரதேசத்தின் மிக பெரிய நகராட்சி .மூன்று லட்சம் குடியிருப்பு கொண்ட இந்த நகராட்சியில் தினசரி 120 டன் குப்பைகள் நகராட்சி நிர்வாகத்தால் அகற்றப்படுகிறது.மேலும் மின் அஞ்சல் ,வாட்ஸாப் செயலி மூலமாகவும் மக்கள் குறைகளை பெறப்பட்டு தீர்வுகாணப்படுகிறது.மேலும் இந்தியா அரசின் துடிப்பான நகரம் திட்டத்தில் தேர்வான பல நகராட்சியில் இது ஒன்று ஆகும்.
# உழவர்கரை நகராட்சி

## உழவர்கரை நகராட்சி உள்ள வார்டுகளை கொண்ட சட்ட மன்ற தொகுதிகள்

1. உழவர்கரை
1. கதிர்காமம்
1. இந்திரா நகர்
1. லாஸ்பேட்டை
1. காலாப்பட்டு
1. காமராஜ் நகர்
1. தட்டாஞ்சாவடி
# உழவர்கரை நகராட்சி

## நகராட்சி எல்லைக்குள் இருக்கும் வருவாய் கிராமம்

1. ஆலங்குப்பம்
1. காலாப்பேட்டை
1. பிள்ளைச்சாவடி
1. உழவர்கரை
1. கருவடிக்குப்பம்
1. சாரம்
1. ரெட்டியார்பாளையம்
1. தட்டாஞ்சாவடி
# உழவர்கரை நகராட்சி

## நகராட்சி எல்லைக்குள் இருக்கும் வார்டு

1. ஆலங்குப்பம்
1. கனகசெட்டிகுளம்
1. பெரியகாலப்பட்டு (மேற்கு)
1. பெரியகாலப்பட்டு (கிழக்கு )
1. பிள்ளைச்சாவடி
1. லாஸ்பேட்டை அரசு குடியிருப்பு
1. குறிஞ்சி நகர்
1. ராஜாஜி நகர்
1. அசோக் நகர்
1. பெத்துசெட்டிப்பெட்
1. லாஸ்பேட்
1. கருவடிக்குப்பம்
1. சாமிப்பிள்ளைத்தோட்டம்
1. ரெயின்போ நகர்
1. காமராஜ் நகர்
1. பிருந்தாவனம்
1. சாரம்
1. வினோபா நகர்
1. பாக்கமுடையன்பேட்டை
1. தட்டாஞ்சாவடி
1. திலாஸ்பேட்
1. வீமகவுண்டன்பாளையம்
1. தன்வந்திரி நகர் -ஜிப்மர் குடிருப்பு
1. இந்திரா நகர்
1. கதிர்காமம்
1. ஷண்முகபுரம்
1. மீனாட்சிபெட்
1. முத்திரைபாளையம்
1. கோவிந்தப்பேட்
1. தருமாபுரி
1. அரும்பார்த்தபுரம்
1. உழவர்கரை
1. ரெட்டியார்பாளையம்
1. கவுண்டன்பாளையம்
1. எல்லைபிள்ளைச்சாவடி
1. நடேசன் நகர்
1. ஜவகர் நகர் .
# உழவர்கரை நகராட்சி

## மேலும் பார்க்க

- உழவர்கரை சட்டமன்றத் தொகுதி
- உழவர்கரை வட்டம்
# பந்தர்பன் மாவட்டம்

**பந்தர்பன் மாவட்டம்** (Bandarban District) தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் சிட்டகாங் கோட்டத்தில் அமைந்துள்ளது. தென்கிழக்கு வங்காளதேசத்தில் அமைந்த இம்மாவட்டத்தின் நிர்வாகத் தலைமையிடம் **பந்தர்பன்** நகரம் ஆகும். இம்மாவட்டம் 18 ஏப்ரல் 1981-இல் துவக்கப்பட்டது. மலைதொடர்களைக் கொண்ட இம்மாவாட்டம் சிறந்த மலைவாழ் சுற்றுலாத் தலங்களைக் கொண்டுள்ளது.பந்தர்பன் மாவட்டம், வங்காளதேச தலைநகரான டாக்காவிருந்து தொலைதூரத்தில் உள்ளதும், மிகக்குறைந்த மக்கள் தொகை கொண்டதும், உயரமான மூன்று மலைகளும் கொண்டதும் ஆகும்..
# பந்தர்பன் மாவட்டம்

## மாவட்ட எல்லைகள்

தென்கிழக்கு வங்காளதேசத்தின் சிட்டகாசிட்டகாங் கோட்டத்தில் உள்ள பந்தர்பன் மாவட்டத்தின் வடக்கில் ரங்கமதி மாவட்டமும், தெற்கில் மியான்மர் நாட்டின் அரக்கான் மலைகளும் மற்றும் நப் ஆறும், கிழக்கில் ரங்கமதி மாவட்டமும், இந்தியாவும், மேற்கில் சிட்டகாங் மாவட்டம் மற்றும் காக்ஸ் பஜார் மாவட்டம் மற்றும்சி சிட்டகாங் மாவட்டமும் எல்லைகளாக உள்ளது.
# பந்தர்பன் மாவட்டம்

## மாவட்ட நிர்வாகம்

4479.01 சதுர கிலோ மீட்டர் பரப்பளவு கொண்ட மாவட்டத்தை நிர்வாக வசதிக்காக பந்தர்பன், ரவாகஞ்சாரி, நய்கர்சார், அலிகடாம், ருமா, தஞ்சி மற்றும் லாமா என ஏழு துணை மாவட்டங்களாகப் பிரிக்கப்பட்டுள்ளது.  
இம்மாவட்டம் பந்தர்பன் மற்றும் லாமா என இரண்டு நகராட்சி மன்றங்களையும், 96 கிராம ஒன்றியக் குழுக்களையும், வருவாய் கிராமங்களையும், 1554 கிராமங்களையும் கொண்டுள்ளது.  
இம்மாவட்டத்தின் அஞ்சல் சுட்டு எண் 4600 ஆகும். தொலைபேசி குறியிடு எண் 0361 ஆகும். இம்மாவட்டம் ஒரு வங்காளதேச நாடாளுமன்றத் தொகுதியைக் கொண்டுள்ளது.
# பந்தர்பன் மாவட்டம்

## தட்ப வெப்பம்

பந்தர்பன் மாவட்டத்தின் கோடைகால அதிகபட்ச வெப்பம் 34.6 செல்சியஸ் ஆகவும்; குளிர்கால குறைந்தபட்ச வெப்பம் 13˚ செல்சியஸ் ஆகவும் உள்ளது. ஆண்டு சராசரி மழைப் பொழிவு 3031 மில்லி மீட்டர் ஆகும்.
# பந்தர்பன் மாவட்டம்

## பொருளாதாரம்

இம்மாவட்டம் வேளாண் பொருளாதாரத்தைச் சார்ந்து உள்ளது. மலைப்பாங்கான பந்தர்பன் மாவட்டத்தில் மதமுகாரி ஆறு, ரங்கியாங் ஆறு, பாக் காளி ஆறு, சங்கு முதலிய ஆறுகள் பாய்வதால் நீர் வளமும், மண் வளமும் மிக்கதாக உள்ளது. இம்மாவட்டத்தில் இஞ்சி, மஞ்சள், பருத்தி, அன்னாசி, ஆரஞ்ச், பலா, புகையிலை, எலுமிச்சை, எள், வாதுமைக் கொட்டை, காய்கறிகள் முதலியன பயிரிடப்படுகிறது.
# பந்தர்பன் மாவட்டம்

## மக்கள் தொகையியல்

4479.01 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி மக்கள் தொகை 3,88,335 ஆக உள்ளது. அதில் ஆண்கள் 2,03,350 ஆகவும், பெண்கள் 1,84,985 ஆகவும் உள்ளனர். ஆண்டு மக்கள் தொகை வளர்ச்சி விகிதம் 2.64% ஆக உள்ளது. பாலின விகிதம் 110 ஆண்களுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 830 நபர்கள் வீதம் வாழ்கின்றனர். மாவட்ட சராசரி எழுத்தறிவு 35.9% ஆக உள்ளது.இம்மாவட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.
# பந்தர்பன் மாவட்டம்

## சமயம் மற்றும் மக்களினங்கள்

பந்தர்பன் மாவட்டத்தில் வங்காளி மக்களுடன் பதினைந்திற்கும் மேற்பட்ட பழங்குடி இன மலைவாழ் மக்கள் வாழ்கின்றனர்.
பழங்குடி மக்களில் முராங், பாவ்ம், கியாங், திரிபுரி, மிசோ, குமி, சக், சக்மா மற்றும் ரியாங், ஊசுய், பாங்கோ இன மக்கள் குறிப்பிடத்தக்கவர்கள் ஆவார்.  
1991-ஆம் ஆண்டு மக்கள் தொகை கணக்கெடுப்பின் படி, பந்தர்பன் மாவட்டத்தில் இசுலாமியர்கள் 47.62%, பௌத்தர்கள் 38%, கிறிந்த்தவர்கள் 7.27% , இந்துக்கள் 3.52% மற்றும் பிறர் 3.59% ஆக இருந்தனர். இம்மாவட்டத்தில் 2070 மசூதிகளும், 644 பௌத்த விகாரங் களும், 256 இந்துக் கோயில்களும், இரண்டு கிறித்தவ தேவாலயங்களும் உள்ளது.
# பந்தர்பன் மாவட்டம்

## கல்வி

வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்பு உள்ளது. அவைகள்: ஐந்தாண்டு படிப்புகள் கொண்ட தொடக்கப் பள்ளிகளும் (கிரேடு 1 – 5), ஐந்தாண்டு படிப்புகள் கொண்ட இடைநிலைப் பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப் பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப் படிப்பு மற்றும் ஒராண்டு கால முதுநிலை பட்டப் படிப்பு கொண்ட பல்கலைக்கழகங்களும், கல்லூரிகளும் உள்ளது. வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.
# எய்னார் எர்ட்சுபிரங்கு

**எய்னார் எர்ட்சுபிரங்கு (Ejnar Hertzsprung)** (, 8 அக்தோபர் 1873 – 21 அக்தோபர் 1967ரொரு டேனிய வேதியியலாளரும் வானியலாளரும் ஆவார். இவர் டென்மார்க்கில் உள்ள கோப்பனேகனில் பிறந்தார் 1911–1913 காலகட்டத்தில் இவரும் என்றி நோரிசு இரசலும் இணைந்து எர்ட்சுபிரங்கு-இரசல் விளக்கப்படத்தை உருவாக்கினர்.
ளைவர் 1913 இல் பல செபீடு மாறியல்பு விண்மீன்களிந்தொலைவுகலை புள்ளியிய்ல் இடமாறு தோற்றப்பிழைவழி மதிப்பிட்டார். இதன்வழி இவரால் என்றியேட்ட இலீவிட் கண்டறிந்த செபீடு அலைவுநேரத்துக்கும் ஒளிர்மைக்கும் இடையில் உள்ள உறவை அலவுமதிப்பீடு செய்யமுடிந்தது. இதில் இவர் எழுதும்போது ஒருபிழை செய்ய நேர்ந்துள்ளது. இதனால் விண்மீன்களின் தொலைவு பத்து மடங்கு குறுகிவிட்ட்து. இந்த உறவைப் பயன்படுத்தி இவர் மெகல்லானிக் முகிலின் தொலைவை மதிப்பிட்டார். இவர் 1919 முதல் 1946 வரை நெதர்லாந்தில் உள்ள ]] இலெய்டன் வான்கானகத்தில் பணிபுரிந்தார். அங்கு 1937 முதல் இயக்குநர்ரஆகவும் இருந்தார். ஜெர்ரார்டு குயூப்பர் இவரிடம் பட்டப்படிப்பு மாணவர்களில் ஒருவராவார்.  
வானியலுக்கான இவரது மாபெரும் பங்களிப்பு வின்மீன்கலின் வகைபாட்டை உருவாவாக்கி, வளர்ச்சிக் கட்டங்களை ஒளிர்மை, கதிர்நிரல் வகைகளாகப் பிரித்ததாகும். எர்ட்சுபிரங்கு-இரசல் விளக்கப்படம் என வழங்கும் இதைப் விண்மீன் வகைகளையும் விண்மீன் படிமலர்ச்சியையும் விளக்கும் வகைபாட்டு அமைப்பாக தொடர்ந்து வானியலார் பயன்படுத்தி வருகின்றனர். இவர் இரு குறுங்கோல்ௐஅலையும்கன்டுபிடித்தார். இவற்றில் 1627 இவார் எனும் அமோர்வகை குறுங்கோளும் அடங்கும். இவரது மனைவியாரான என்றியேட்டா (1881–1956) டச்சு வானியலார் யாகோபசு காப்தேயன் அவர்களின் மகள் ஆவார். இவர் 1967 இல் உரோசுகில்டேவில் இறந்தார். The asteroid 1693&nbsp;Hertzsprung was named in his honour.  
__NOTOC__
# எய்னார் எர்ட்சுபிரங்கு

## கண்டுபிடித்த குறுங்கோள்கள்

- 1627 இவார் (25 செப்டம்பர் 1929)
- 1702 கலாகரி (7 ஜூலை 1924)
# எய்னார் எர்ட்சுபிரங்கு

## தகைமைகள்

; விருதுகள்  
- அரசு வானியல் கழகப் பொற்பதக்கம், 1929
- புரூசு பதக்கம், 1937  
;இவர் பெயர் இடப்பட்டவை
- நிலா மொத்தல் குழிப்பள்ளம் *எர்ட்சுபிரங்கு*
- முதன்மைப் பட்டைக் குறுங்கோள் 169 எர்ட்சுபிரங்கு
# எய்னார் எர்ட்சுபிரங்கு

## தகவல் வாயில்கள்

- *Sky & Telescope*, January, 1968, Sky Publishing Corporation, Cambridge
# ஜலோகட்டி மாவட்டம்

**ஜலோகட்டி மாவட்டம்** (Jhalokati Distric) தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். 706.76 சதுர கிலோ மீட்டர் பரப்பளவு கொண்ட இம்மாவட்டம் பரிசால் கோட்டத்தில் அமைந்துள்ளது. தென்மேற்கு வங்காளதேசத்தில் அமைந்த இம்மாவட்டத்தின் நிர்வாகத் தலைமையிடம் *ஜலோகட்டி* நகரம் ஆகும்.
# ஜலோகட்டி மாவட்டம்

## மாவட்ட எல்லைகள்

பரிசால் கோட்டத்தில் உள்ள ஜலோகட்டி மாவட்டத்தின் வடக்கில் பரிசால் மாவட்டம், தெற்கில் பர்குனா மாவட்டம் மற்றும் பிஸ்காளி ஆறும், கிழக்கில் பரிசால் மாவட்டம் மற்றும் பதுவாகாளி மாவட்டங்களும், மேற்கில் பிரோஜ்பூர் மாவட்டம் எல்லைகளாக உள்ளது.
# ஜலோகட்டி மாவட்டம்

## மாவட்ட நிர்வாகம்

706.76 சதுர கிலோ மீட்டர் பரப்பளவு கொண்ட ஜலோகட்டி மாவட்டத்தை நிர்வாக வசதிக்காக ஜலோகட்டி சதர், நல்சிட்டி, ராஜாப்பூர், மற்றும் கதலியா என நான்கு துணை மாவட்டங்களாகப் பிரிக்கப்பட்டுள்ளது.  
இம்மாவட்டம் ஜலோகட்டி மற்றும் நல்சிட்டி எனும் இரண்டு நகராட்சி மன்றங்களையும், முப்பத்தி இரண்டு கிராம ஒன்றியக் குழுக்களையும், 395 வருவாய் கிராமங்களையும், 455 கிராமங்களையும் கொண்டுள்ளது. இம்மாவட்டத்தின் அஞ்சல் சுட்டு எண் 8400 ஆகும். தொலைபேசி குறியிடு எண் 0498 ஆகும். இம்மாவட்டம் இரண்டு வங்காளதேச நாடாளுமன்றத் தொகுதிகளைக் கொண்டுள்ளது.
# ஜலோகட்டி மாவட்டம்

## பொருளாதாரம்

ஜலோகட்டி மாவட்டம் வேளாண் பொருளாதாரத்தையே நம்பியுள்ளது. இம்மாவட்டத்தில் பிஷ்காளி சுகோந்தா, கஜாலியா, கைரா, தனஸ்ரீ முதலிய ஆறுகள் பாய்வதால் நீர் வளமும், மண் வளமும் மிக்கதாக உள்ளது. இங்கு நெல், சணல், கரும்பு, வாழை, தானியங்கள், காய்கறிகள் பயிரிடப்படுகிறது.
# ஜலோகட்டி மாவட்டம்

## மக்கள் தொகையியல்

706.76 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி மக்கள் தொகை 6,82,669 ஆக உள்ளது. அதில் ஆண்கள் 3,29,147 ஆகவும், பெண்கள் 3,53,522 ஆகவும் உள்ளனர். ஆண்டு மக்கள் தொகை வளர்ச்சி விகிதம் (-)0.17ஆக குறைந்து வருகிறது. பாலின விகிதம் 93 ஆண்களுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 630 நபர்கள் வீதம் வாழ்கின்றனர். மாவட்ட சராசரி எழுத்தறிவு 66.7% ஆக உள்ளது.
இம்மாவட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.
# ஜலோகட்டி மாவட்டம்

## கல்வி

வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்பு உள்ளது. அவைகள்: ஐந்தாண்டு படிப்புகள் கொண்ட தொடக்கப் பள்ளிகளும் (கிரேடு 1 – 5), ஐந்தாண்டு படிப்புகள் கொண்ட இடைநிலைப் பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப் பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப் படிப்பு மற்றும் ஒராண்டு கால முதுநிலை பட்டப் படிப்பு கொண்ட பல்கலைக்கழகங்களும், கல்லூரிகளும் உள்ளது.
வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.
# பொருளாதார வரலாறு

**பொருளாதார வரலாறு** என்பது, கடந்த காலத்தின் பொருளாதாரங்களையும், பொருளியல் தோற்றப்பாடுகளையும் ஆய்வு செய்யும் துறை ஆகும். வரலாற்று வழிமுறைகள், புள்ளியியல் வழிமுறைகள், பொருளியல் கோட்பாடுகள் ஆகியவற்றை வரலாற்று நிலைமைகளுக்கும், நிறுவனங்களுக்கும் பயன்படுத்துவதன் மூலம் பொருளாதார வரலாற்றுப் பகுப்பாய்வுகள் மேற்கொள்ளப்படுகின்றன. இதற்குள் நிதியியல் வரலாறு, வணிகவியல் வரலாறு என்னும் விடயங்கள் அடங்குகின்றன. மக்கள்தொகையியல், உழைப்பு வரலாறு போன்ற சமூக வரலாற்றின் பகுதிகளுடன் பொருளாதார வரலாறு மேற்பொருந்துகிறது.
# பதுவாகாளி மாவட்டம்

**பதுவாகாளி மாவட்டம்** (Patuakhali District) தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் பரிசால் கோட்டத்தில் அமைந்துள்ளது. வங்காளதேசத்தின் தெற்கில் அமைந்த இம்மாவட்டத்தின் நிர்வாகத் தலைமையிடம் பதுவாகாளி நகரம் ஆகும்.
# பதுவாகாளி மாவட்டம்

## பதுவாகாளி நகரம்

மாவட்டத் தலைமையிட நகரமான பதுவாகாளி நகரத்தைச் சுற்றி மூன்று ஆறுகள் பாய்கிறது. இந்நகரத்தின் முக்கிய ஆறுகளான லௌகத்தி ஆறு மற்றும் லொஹாலியா ஆறுகள் வங்காள விரிகுடாவில் கலக்கிறது. இந்நகரத்தில் ஒரு உள்ளூர் வானூர்தி நிலையம் உள்ளது. மேலும் ஆற்று நீர் வழிச்சாலையில் படகுகள் மூலம் சரக்குகள் மற்றும் பயணிகளின் போக்குவரத்து நடைபெறுகிறது. இந்நகரம் அமைந்த வங்காள விரிகுடா கடறகரையில் நாள் தோறும் அருணோதயம் எனப்படும் விடியலையும், சூரிய அஸ்தமனம் எனப்படுன் பொழுது புலர்தலையும் காணலாம்.
# பதுவாகாளி மாவட்டம்

## மாவட்ட எல்லைகள்

3221.31 சதுர கிலோ மீட்டர் பரப்பளவு கொண்ட பதுவாகாளி மாவட்டத்தின் வடக்கில் பரிசால் மாவட்டமும், தெற்கில் வங்காள விரிகுடா மற்றும் பர்குனா மாவட்டமும், கிழக்கில் போலா மாவட்டம் மற்றும் தெதுலியா ஆறும், மேற்கில் பர்குனா மாவட்டமும் எல்லைகளாக உள்ளது.
# பதுவாகாளி மாவட்டம்

## மாவட்ட நிர்வாகம்

பரிசால் கோட்டத்தில் 3221.31 சதுர கிலோ மீட்டர் பரப்பளவு கொண்டுள்ள பதுவாகாளி மாவட்டத்தை நிர்வாக வசதிக்காக பதுவாகாளி, மிர்சாகஞ்ச், பவ்ப்பல், கொலாச்சிபா, கொலாபாரா, தஸ்மினா, தும்கி மற்றும் ரங்கபலி எனும் எட்டு துணை மாவட்டங்களாகப் பிரிக்கப்பட்டுள்ளது.  
இம்மாவட்டம் ஐந்து நகராட்சி மன்றங்களையும், எழுபத்தி ஒன்று கிராம ஒன்றியக் குழுக்களையும், 561 வருவாய் கிராமங்களையும், 878 கிராமங்களையும் கொண்டுள்ளது. இம்மாவட்டத்தின் அஞ்சல் சுட்டு எண் 8600 ஆகும். தொலைபேசி குறியிடு எண் 0441 ஆகும்.  
இம்மாவட்டம் நான்கு வங்காளதேச நாடாளுமன்றத் தொகுதிகளைக் கொண்டுள்ளது.
# பதுவாகாளி மாவட்டம்

## பொருளாதாரம்

பதுவாகாளி மாவட்டத்தில் தேத்துலியா ஆறு, லௌகத்தி ஆறு மற்றும் லொஹாலியா ஆறு, பங்க்சியா ஆறு, அகுன்முக்கா ஆறு, அந்தர்மாணிக், பைரா, பூரா, கௌரிகங்கா முதலிய ஆறுகள் பாய்வதால் நீர் வளமும், மண் கொண்டுள்ளது. இம்மாவட்டத்தில் பாயும் அனைத்து ஆறுகளும் வங்காள விரிகுடாவில் கலக்கிறது. இங்கு நெல், சணல், வெற்றிலை, மா, கொய்யா, பப்பாளி, ஆரஞ்ச், அன்னாசி, பாக்கு முதலியவைகள் விளைகிறது. இம்மாவட்டத்தின் பொருளாதாரம் வேளாண்மைத் தொழில் மற்றும் மீன் பிடித் தொழிலைச் சார்ந்து உள்ளது.
# பதுவாகாளி மாவட்டம்

## மக்கள் தொகையியல்

3221.31 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி மக்கள் தொகை 15,35,854 ஆக உள்ளது. அதில் ஆண்கள் 7,53,441 ஆகவும், பெண்கள்
7,82,413 ஆகவும் உள்ளனர். ஆண்டு மக்கள் தொகை வளர்ச்சி விகிதம் 0.49% ஆக உள்ளது. பாலின விகிதம் 96 ஆண்களுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 477 நபர்கள் வீதம் வாழ்கின்றனர். மாவட்ட சராசரி எழுத்தறிவு 54.1% ஆக உள்ளது.இம்மாவட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.
# பதுவாகாளி மாவட்டம்

## கல்வி

வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்பு உள்ளது. அவைகள்: ஐந்தாண்டு படிப்புகள் கொண்ட தொடக்கப் பள்ளிகளும் (கிரேடு 1 – 5), ஐந்தாண்டு படிப்புகள் கொண்ட இடைநிலைப் பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப் பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப் படிப்பு மற்றும் ஒராண்டு கால முதுநிலை பட்டப் படிப்பு கொண்ட பல்கலைக்கழகங்களும், கல்லூரிகளும் உள்ளது.
வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.
# முகைதீன் பள்ளிவாசல், லட்சத்தீவு

**முகைதீன் பள்ளிவாசல்** (Mohidden Mosque) இந்திய யூனியன் பிரதேசமான லட்சத்தீவின் தலைநகரான கவரத்திக்கு வடமேற்கு பகுதியில் அமைந்துள்ள பள்ளிவாசல் ஆகும். இப்பள்ளிவாசல் உஜ்ரா பள்ளிவாசல் எனவும் அழைக்கப்படுகிறது.
# முகைதீன் பள்ளிவாசல், லட்சத்தீவு

## வரலாறு

பழமையான இந்த பள்ளிவாசல் சேக் முகம்மது காசிம் என்பவரால் கட்டப்பட்டது. இந்த பள்ளிவாசல் 17 ஆம் நூற்றாண்டில் கட்டப்பட்டது. சறுக்கு மரத்தாலான அழகான மேற்கூரையை கொண்டுள்ளது.
# முகைதீன் பள்ளிவாசல், லட்சத்தீவு

## அமைப்பு

இப்பள்ளிவாசலின் தூண்கள் கடுஞ்சிக்கலான சிற்ப வேலைபாடுகள் கொண்டுள்ளது. இப்பள்ளிவாசலை கட்டிய சேக் முகம்மது காசிம்க்கு இங்கேயே அடக்கத்தலம் உள்ளது. பள்ளிவாசல் தேவைகளுக்கு கிணறு உள்ளது.
அங்கு மீன் அருங்காட்சியகம் உள்ளது. அதில் பல வண்ணங்களில் மீன்கள் உள்ளன.
# தஞ்சாவூர் பூக்காரத்தெரு முருகன் கோயில்

**தஞ்சாவூர் பூக்காரத்தெரு முருகன் கோயில்** என்பது தஞ்சாவூர் நகரில் பூக்காரத் தெருவில் அமைந்துள்ள ஒரு முருகன் கோயில் ஆகும்.
# தஞ்சாவூர் பூக்காரத்தெரு முருகன் கோயில்

## மூலவர்

கருவறையில் முருகன் வள்ளி தெய்வானையுடன் காணப்படுகிறார்.
# தஞ்சாவூர் பூக்காரத்தெரு முருகன் கோயில்

## கோயில் அமைப்பு

ராஜகோபுரத்தைக் கொண்டு இக்கோயில் உயர்ந்த தளத்தில் அமைந்துள்ளது. நுழைவாயிலில் வலது புறம் விநாயகரும், இடது புறம் முருகனும் உள்ளனர். முன் மண்டபத்தில் கொடி மரம், பலி பீடம், மயில் காணப்படுகின்றன. கொடி மரத்தின் கீழ் கொடி மர விநாயகர் உள்ளார். இடது புறம் நவக்கிரகங்களின் சன்னதி காணப்படுகிறது. அடுத்து உள்ளே உள்ள மண்டபத்திற்கு செல்லும் முன்பாக இரு புறமும் விநாயகர், முருகன் காணப்படுகின்றனர். கருவறையில் மூலவர் உள்ளார். முருகனுக்கு முன்னர் வேல் காணப்படுகிறது. கருவறைக்கு முன் உள்ள மண்டபத்தில் இடது புறத்தில் வள்ளி தெய்வானையுடன் கூடிய சுப்பிரமணியர், நடராஜர், சிவகாமி, அப்பர், ஞானசம்பந்தர், சம்பந்தர், நாவுக்கரசர் ஆகியோரின் உலோகத் திருமேனிகள் காணப்படுகின்றன. இம் மண்டபத்திற்கு முன்பாக இரு புறமும் துவார பாலகர்கள் உள்ளனர். வெளி திருச்சுற்றில் பின் புறம் காசி விசுவநாதர், விசாலாட்சி, விநாயகர், கஜலட்சுமி, துர்க்கை ஆகியோரின் சன்னதிகள் உள்ளன. காசி விசுவநாதருக்கு முன்பாக நந்தியும் பலி பீடமும் காணப்படுகின்றன. உள் திருச்சுற்றில் இடது புறம் சண்டிகேசுவரர் சன்னதி உள்ளது.
# தஞ்சாவூர் பூக்காரத்தெரு முருகன் கோயில்

## குடமுழுக்கு

இக்கோயிலில் 14 செப்டம்பர் 1984 மற்றும் 30 ஆகஸ்டு 2001 ஆகிய நாள்களில் குடமுழுக்குகள் நடைபெற்றதற்கான கல்வெட்டுகள் காணப்படுகின்றன.
# தஞ்சாவூர் பூக்காரத்தெரு முருகன் கோயில்

## தஞ்சாவூர் அறுபடை வீடு

தஞ்சாவூரில் உள்ள அறுபடைவீடுகளாக மேலஅலங்கம் முருகன் கோயில் (திருப்பரங்குன்றம்), வடக்கு அலங்கம் முருகன் கோயில் (பழமுதிர்சோலை), குறிச்சித் தெரு முருகன் கோயில் (திருத்தணி), ஆட்டுமந்தை அஞ்சல்காரத்தெரு முருகன் கோயில் (சுவாமிமலை), சின்ன அரிசிக்காரத் தெரு முருகன் கோயில் (பழனி), பூக்காரத்தெரு சுப்பிரமணியசுவாமி கோவில் (திருச்செந்தூர்) ஆகியவற்றைக் கூறுகின்றனர். சுமார் 40 வருடங்களாக இப்பகுதியிலுள்ள முருக பக்தர்கள் ஒரே நாளில் இந்த அனைத்து முருகன் கோயில்களுக்கும் பாத யாத்திரையாகச் சென்று வருவதாகக் கூறினர்.
# நகரசூரக்குடி தேசிகநாதர் கோயில்

**நகரசூரக்குடி தேசிகநாதர் கோயில்** தமிழ்நாட்டில் சிவகங்கை மாவட்டத்தில் உள்ள சிவன் கோயிலாகும்.
# நகரசூரக்குடி தேசிகநாதர் கோயில்

## அமைவிடம்

இக்கோயில் சிவகங்கை மாவட்டத்தில் நகரசூரக்குடி என்னுமிடத்தில் அமைந்துள்ளது. இத்தலம் முன்னர் தேசிகநாதபுரம் என்றழைக்கப்பட்டது. கடல் மட்டத்திலிருந்து சுமார் 133 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 10°09'11.5"N, 78°45'46.3"E (அதாவது, 10.153200°N, 78.762863°E) ஆகும்.
# நகரசூரக்குடி தேசிகநாதர் கோயில்

## இறைவன், இறைவி

இக்கோயிலின் மூலவராக தேசிகநாதர் உள்ளார். இறைவி ஆவுடைநாயகி ஆவார். கோயிலின் தல மரம் மாமரம் ஆகும். கோயிலில் தல தீர்த்தமாக பைரவர் தீர்த்தம் உள்ளது. ஆனி மற்றும் ஆடியில் பத்து நாள்கள் விழா நடைபெறுகிறது. பைரவர் ஜென்மாஷ்டமி, ஆனி உத்திர விழா, பங்குனியில் ஆருத்ரா தரிசனம், அறுபத்துமூவர் குரு பூசை உள்ளிட்ட பல விழாக்கள் நடைபெறுகின்றன.
# நகரசூரக்குடி தேசிகநாதர் கோயில்

## அமைப்பு

காசி விசுவநாதர், விசாலாட்சி, வள்ளி தெய்வானையுடன் கூடிய சுப்பிரமணியர், மகாலட்சுமி, சரசுவதி, ஞானசம்பந்தர், அப்பர், சுந்தரர், நாவுக்கரசர் உள்ளிட்ட அறுபத்து மூவர், காவல் தெய்வமான முனீசுவரர் ஆகியோர் உள்ளனர். கையில் சூலத்துடன் பொதுவாகக் காணப்படுகின்ற பைரவர் இங்கு கதாயுதத்துடன் உள்ளார். நவக்கிரக மண்டபம் கோயிலில் உள்ளது. சிவன் கோயில்களில் விழாக்களின்போது இறைவன், இறைவி, விநாயகர், முருகன், சண்டிகேசுவரர் ஆகியோர் பஞ்ச மூர்த்திகளாக உலா செல்வர். ஆனால் இக்கோயிலில் இவர்களுக்குப் பதிலாக பைரவர் செல்கிறார். கோஷ்டத்திலுள்ள யோக தட்சிணாமூர்த்தி சிம்ம மண்டபத்தில் உள்ளார். நடராஜர் தெற்கு நோக்கிய நிலையில் காணப்படுகிறார். பார்வதியின் தந்தையான தட்சம் யாகம் நடத்தியபோது சிவனை முறையாக அழைக்காததால் அவர் அவன் மீது கோபம் கொண்டு, வீரபத்திரரை அனுப்பி யாகத்தை நிறுத்தக் கூறினார். வீரபத்திரர் யாகத்தை நிறுத்தியதோடன்றி அதில் கலந்துகொண்டவர்களையும் தண்டித்தார். சிவனின் கோபத்திற்கு ஆளான சூரியன் இங்கு வந்து மூலவரை வழிபட்டு சாப விமோசனம் பெற்றார்.
# வைரவன்பட்டி வைரவன் கோயில்

**வைரவன்பட்டி வைரவன் கோயில்** தமிழ்நாட்டில் சிவகங்கை மாவட்டத்தில் உள்ள சிவன் கோயிலாகும்.
# வைரவன்பட்டி வைரவன் கோயில்

## அமைவிடம்

இக்கோயில் சிவகங்கை மாவட்டத்தில் வைரவன்பட்டி என்னுமிடத்தில் அமைந்துள்ளது. இத்தலம் முன்னர் வடுகநாதபுரம் என்றழைக்கப்பட்டது. கடல் மட்டத்திலிருந்து சுமார் 128 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 10°07'43.4"N, 78°39'28.1"E (அதாவது, 10.128726°N, 78.657807°E) ஆகும்.
# வைரவன்பட்டி வைரவன் கோயில்

## இறைவன், இறைவி

இக்கோயிலின் மூலவராக வைரவன் சுவாமி உள்ளார். அவர் வளரொளிநாதர் என்றும் அழைக்கப்படுகிறார். இறைவி வடிவுடை அம்பாள் ஆவார். கோயிலின் தல மரங்கள் ஏர் மற்றும் அளிஞ்சி ஆகியவை ஆகும். கோயிலில் தல தீர்த்தமாக வைரவர் தீர்த்தம் உள்ளது. சம்பக சூர சஷ்டி, பிள்ளையார் நோம்பு உள்ளிட்ட பல விழாக்கள் நடைபெறுகின்றன.
# வைரவன்பட்டி வைரவன் கோயில்

## அமைப்பு

ஐந்து நிலை ராஜ கோபுரத்தைக் கொண்டு அமைந்துள்ள இக்கோயிலின் தல விநாயகர் வளரொளி விநாயகர் ஆவார். கருவறை கோஷ்டத்தில் ராமர் ஆஞ்சநேயரை வணங்கிய நிலையில் உள்ளார். இலங்கைக்குச் சென்ற ஆஞ்சநேயர் சீதை இருக்கும் செய்தியை ராமருக்கு அறிவித்ததற்கு நன்றி கூறும் விதமாக ராமர் இவ்வாறு உள்ளதாகக் கூறுவர். இறைவி சன்னதிக்கு முன் பைரவர் தனி சன்னதியில் உள்ளர். தட்சிணாமூர்த்தி ஏழிசைத் தூண் மண்டபத்தில் உள்ளார். நந்தி தனி மண்டபத்தில் காணப்படுகிறது.
# திருப்பாச்சேத்தி திருநோக்கிய அழகியநாதர் கோயில்

**திருப்பாச்சேத்தி திருநோக்கிய அழகியநாதர் கோயில்** தமிழ்நாட்டில் சிவகங்கை மாவட்டத்தில் உள்ள திருப்பாச்சேத்தி கிராமத்தில் அமைந்த சிவன் கோயிலாகும்.
# திருப்பாச்சேத்தி திருநோக்கிய அழகியநாதர் கோயில்

## அமைவிடம்

இக்கோயில் சிவகங்கை மாவட்டத்தில் திருப்பாச்சேத்தி என்னுமிடத்தில் அமைந்துள்ளது. இத்தலம் முன்னர் வடுகநாதபுரம் என்றழைக்கப்பட்டது.
# திருப்பாச்சேத்தி திருநோக்கிய அழகியநாதர் கோயில்

## இறைவன், இறைவி

இக்கோயிலின் மூலவராக திருநோக்கிய அழகியநாதர் உள்ளார். இறைவி மருநோக்கும் பூங்குழலி ஆவார். கோயிலின் தல மரம் பாரிஜாதம் ஆகும். கோயிலில் தல தீர்த்தமாக லட்சுமி தீர்த்தம் உள்ளது. மகா சிவராத்திரி, மார்கழி திருவாதிரை, சோம வாரம் உள்ளிட்ட பல விழாக்கள் நடைபெறுகின்றன.
# திருப்பாச்சேத்தி திருநோக்கிய அழகியநாதர் கோயில்

## அமைப்பு

சிவன் கோயிலில் பெரும்பாலும் வில்வம் கொண்டு அருச்சனை செய்யப்படும். ஆனால் இக்கோயிலில் துளசியைக் கொண்டு அருச்சனை செய்கின்றனர். நடராஜர் ஒலி வடிவாக இசைக்கல் நடராஜராகக் காணப்படுகிறார். மரகதத்தால் ஆன லிங்கம் இக்கோயிலில் உள்ளது. பிரம்மா சிவனின் கோபத்தை அனலாகத் திரட்டி கடலுக்குள் செலுத்தினார். கடலுக்குள் புகுந்த அனல் குழந்தையாகப் பிறக்கவே அதற்கு ஜலந்தரன் என பெயரிட்டனர். ஜலந்தரன் முனிவர்கள் உள்ளிட்ட அனைவருக்கும் தொந்தரவு கொடுத்தான். அவனை அழிப்பதற்கு அவனுடைய மனைவியான பிருந்தையின் பதிவிரதத்தை அழிக்கவேண்டும் என்று திருமால் அறிந்தார். அதனை அறிந்த அவள் தீயில் புகுந்து தன் உயிரை மாய்த்துக்கொண்டாள். ஜலந்திரனும் தன் வலிமையை இழந்து சிவனிடம் தோற்றான். சிவன் பூமியில் ஒரு வட்டத்தை வரைந்து ஜலந்திரனை எடுக்கக் கூறியபோது அது சக்கரமாகி அழித்தது. பிருந்தையின் சாம்பலில் திருமால் கலந்தார். வைகுண்டம் இருண்டது. அப்போது பார்வதி, லட்சுமியிடம் திருப்பாச்சேத்தி இறைவனை வழிபட்டால் அவளுடைய கணவனை அடையலாம் என்று கூறவே திருமகளும் அவ்வாறே செய்தார். சிவன் சில விதைகளை கொடுத்து பிருந்தையில் சாம்பலில் தூவச் சொ அதிலிருந்து துளசி தோன்றவே, திருமால் சிவனை அருச்சித்துவிட்டு மீதியை மாலையாக்கி அணிந்தார். அதனால் சோம வாரத்தில் இறைவனுக்கு துளசியால் அர்ச்சனை செய்யப்படுகிறது.
# மெய்நிகர் மரபுரிமை

**மெய்நிகர் மரபுரிமை** (Virtual heritage) என்பது, பண்பாட்டு மரபுரிமை தொடர்பான தகவல் தொழில்நுட்பம், தொலைத்தொடர்பு ஆகியவை சார்பான ஆக்கங்களையும் அவற்றின் பயன்பாட்டையும் குறிக்கும். மெய்நிகர் மரபுரிமையும், பண்பாட்டு மரபுரிமையும் வெவ்வேறு பொருள் கொண்டவை. பண்பாட்டு மரபுரிமை என்பது, வரலாற்று, அழகியல், தொல்லியல், அறிவியல், இனவியல், மானிடவியல் ஆகிய பெறுமானங்களைக் கொண்ட களங்கள், நினைவுச் சின்னங்கள், கட்டிடங்கள், பொருட்கள் போன்றவற்றைக் குறிக்கின்றது. ஆனால், மெய்நிகர் மரபுரிமை என்பது தொழில்நுட்பக் களத்துக்குள் பெரும்பாலும் மெய்நிகர் நடப்புச் சூழல் அல்லது அரும்பொருட்களின் கணினிக் காட்சிகள் வடிவில் இருக்கும் மேற் சொல்லப்பட்டவைகளின் எடுத்துக்காட்டுகளை மட்டுமே குறிக்கும்.  
பல மெய்நிகர் நடப்புத் திட்டங்கள் பண்பாட்டு மரபுரிமையின் தொட்டறியக்கூடிய அம்சங்களின் மட்டுமே கவனம் செலுத்துகின்றன. எடுத்துக்காட்டாக முப்பரிமாண மாதிரியாக்கம், வரைபடங்கள், அசைபடங்கள் போன்றவற்றைக் குறிப்பிடலாம். இவ்வாறு செய்யும்போது களங்களுடனும், பொருட்களுடனும் தொடர்புடைய பண்பாட்டு மரபுரிமையின் தொடுபுலனாகாத அம்சங்களான கதைகள், நிகழ்ச்சிகள், நடனங்கள் போன்றவற்றைக் கவனிக்காது விட்டுவிடுகின்றனர். பண்பாட்டு மரபுரிமையின் தொட்டறியக்கூடிய அம்சங்கள் தொடுபுலனாகாத அம்சங்களில் இருந்து பிரிக்கக்கூடியன அல்ல.